米（法语：mètre → 英式英文：metre，美式英文：meter），亦稱「公尺」，舊譯「邁當」、「米達」。渠是国际单位制裏向基本长度单位，符号为m。1米个长度最初定义为通过巴黎个經線丄从地球赤道到北极点个距离个千万分之一。其后随著人们对度量衡学个认识加深，米个定义几经修改。从1983年至今，米个长度已经畀定义成功“光在真空中垃1/299792458秒裏向行进个距离”。

羅馬共和國(拉丁文：RÓMÁ ""羅馬""）是古羅馬文明立在公元前509年推翻王政之后，一直到前27年當中个統治羅馬个政體，伊拉个正式名称是SENÁTVS·POPVLVSQVE·RÓMÁNVS「元老院搭羅馬人民」。也有一种觀點，拿久力撕·恺撒担任終身獨裁官个公元前44年當做羅馬共和國結束个辰光。勒羅馬共和國个阶段内，羅馬人个势力，從亞平寧半島中部个小城邦，擴張到整个地中海世界。

约翰·肯尼迪(英文：John Fitzgerald Kennedy，1917年5月29号－1963年11月22号）是美国第35任总统。伊来自一个爱尔兰移民家庭，信仰是搭美国立国主流基督教新教有历史矛盾个天主教。肯尼迪拿自家包装成一个自由派，成功击败尼克松当选总统。伊私生活混乱，绯闻交关，同时遭到蛮多人憎恨，立在任期当中出风头辰光畀刺杀。

大白高国(1038年—1227年)，汉字国号大夏。是内亚历史当中个一只君主制国家，因为盘踞立在老早个河西走廊，立在个辰光中原帝国北宋个西面，所以又畀中原中心论个文人叫做西夏。乃朝西夏个故土侪属中华人民共和国宁夏境内，所以伊拉个历史，乃朝也畀蛮多中国学者归纳到中国历史当中。伊是由党项人大酋督李元昊建立个。1127年，畀大蒙古国个铁木真灭脱，党项人也因此畀族灭。

Linux具有設備獨立性，它內核具有高度適應能力，從而提供畀系統更高級個功能。GNU使用者介面元件是大多數Linux操作系统個重要組成部分，提供常用個C函式程式庫，shell，還有弗得了常見個Unix實用工具，可以完成弗得了基本個操作系统任務。大多數Linux系統使用個圖形化使用者介面建立勒X視窗系統之上，由X視窗系統通過软件工具搭架構協定來建立操作系统所用個圖形化使用者介面。

潘迪华1949年移民香港。伊18岁辰光就获得仔机会录制一星歌曲，代表作是印度尼西亚个民歌《梭罗河畔》（Bengawan Solo）个英语版。1957年正式开始勒职业歌手生涯，先头勒一星夜总会做歌手，勒20世纪60年代，伊歌唱事业到仔顶峰，成为香港60年代著名个歌星，搿个辰光伊沿用本名“潘宛卿”。

上海金山闲话是上海市金山区个当地方言，金山位于上海市个西南角，离浙江较近。当地个金山方言即成为上海闲话搭仔浙江平湖闲话个过渡段。金山是一块古老的土地，早在新石器时代就有人类活动，春秋时已有村镇，明代时已成为江南海运搭军事重镇，至1726建县，1997年撤县改区。乃中，金山闲话属于吴语太湖片苏沪嘉小片中个一个方言点。搭其他吴语一样，蛮多词汇个本字还有待考证，交关音位无法用汉语拼音表达，米和面，河和湖，买和卖，王和黄，吴和胡，肉和玉等字同音。金山闲话具备太湖片大多数方言片个特点，呒没翘舌音。金山闲话个语调较平直。

東漢建安二十四年（219年），關羽討魏將曹仁於樊城，留兵將守備公安、南郡。吳都督呂蒙意欲用計偷襲荊州，便稱病前往建業。陸遜前往見之。謂曰：「羽矜其驍氣，陵轢于人。始有大功，意驕志逸，但務北進，未嫌於我，有相聞病，必益無備。今出其不意，自可禽制。」（關羽憑藉其驍勇，目中無人。立仔大功便驕矜自大，渠衹專注在北進，朆對我國有所戒心，聽聞將軍稱病，必定更削除脫對我軍个防備，之後出其弗意攻之，便可擒拿關羽。）吕蒙为仔弗泄露军情，假意称关羽是无法图谋个，不过呂蒙回到建業，呂蒙就推薦以「意思深長，才堪負重」、但「未有遠名」个陸遜，乃末孫權拜陸遜為偏將軍右部督，替代脫吕蒙个位置。

從《使徒行傳》时期開始，使徒們勒猶太會堂講道，但大部分基督徒聚會是分散勒各個家庭裏向進行，甚至當有迫害辰光也會得勒地下墳墓中進行，告咾聚會场许嚜邪气分散，慢慢叫迭眼家庭聚會以大城市為中心形成一隻隻教區个概念，勒教區裏向伊拉就設立主教，主教或教父，迭排詞勒汉语裏向也畀翻譯為“監督”或者是“長老”，聖經裏向多趟提到使徒召集各地方長老交伊拉讲言話，迭眼主教勒接受使徒个教導以後，隔手擔迭眼教導帶回各教區，迭些長老繼承使徒成為各地方教會个屬靈領袖。

春帆楼(假名：しゅんぱんろう)是日本山口县下关市个一个历史古迹。此地立在源平合战后，成为祭祀安德天皇个赤間神宮范围内。到明治维新之后，成为一座医院。到1888年，经过伊藤博文授权，开始以伊个名义经营料理。1895年，日清战争失败个清帝国大臣李鸿章到此地搭伊藤博文等日本高层进行谈判。最后，立在此地签署马关条约。

男子籃球著名个運動員包括邁克爾·喬丹、拉里·布朗、比利·古尼罕、馬特·道赫蒂、文斯·卡特, 約瑟·福特、肖恩·梅、拉希德·麦肯茨、雷蒙德·費爾頓、杰里·斯塔克豪斯、马尔文·威廉姆斯、安托万·贾米森、布伦登·海伍德、鮑伯·麦卡杜、山姆·柏金斯、傑夫·麦金尼斯、喬治·林奇、里克·福克斯、 沃爾特·戴維斯、休伯特·戴維斯、肯尼·史密斯、詹姆斯·沃西、菲爾·福特、拉希德·華萊士帮卡梅倫·哈利斯。

孙氏在东汉挨末阶段个黄巾教乱当中崛起，孙权个阿伯孙坚，居歇辰光参加著东汉土豪地主个平定叛乱活动。后首来，貤到内亚作战。之后，畀汉帝国派到长沙当著太守。董卓丧乱辰光，孙坚搭曹操、袁绍、刘备排人一淘，参加关东联军，功立著弗小，进驻洛阳。到公元191年（初平三年）征讨荆州辰光死脱。之后，渠场大儿子孙策接班，成为二代目。为著保存实力，投奔到袁术个地盘，并且恢复兵力。四年之后，孙策借因头替袁术讨伐叛乱，南落到江东个吴越地区，趁机扫平刘繇、严白虎、许贡，让会稽太守王朗投降，昰然，担会稽、吴郡、丹杨区域全收在渠自个地盘里向，从此开始对江东个统治。199年，袁术死脱，孙策趁机攻击庐江，兼并袁术个势力，之后，进攻江夏，击破皇族，劝降豫章太守华歆，让孙家个势力接落拓展。许然届，蛮多人觉著渠有吞并天下个势力。弗过孙策运道弗大好，无几许辰光便死脱，有讲法是渠得罪著许歇吴越地区道教神仙，挨著报应。

全區2010年11月1日零點余杭戶籍个人口爲85.93萬人，男性人口爲601883人，占51.43％；女性人口爲568407人，占48.57％。總人口性別比（以女性爲100，男性對女性个比例）爲105.89，居住在城鎮个人口爲712754人 ，占60.90％；居住在鄉村个人口爲457536人，占39.10％。全區常住人口當中，0-14歲人口爲138295人，占11.82％；15-59歲人口爲881310人，占75.31％；60歲及以上人口爲150685人，占12.87％，其中65歲及以上人口爲99352人，占8.49％。年末總戶數24.31萬戶。全年出生人口9936人，死亡人口5175人，人口出生率搭自然增長率分別爲11.0‰搭5.1‰。